CELEX: 32011D0310
Language: lt
Date: 1306195200000
Title: 2011/310/ES: 2011 m. gegužės 24 d. Komisijos įgyvendinimo sprendimas, kuriuo nustatoma speciali pelaginių rūšių žuvų žvejybos šiaurės rytų Atlanto vandenyno vakarų vandenyse kontrolės ir tikrinimo programa (pranešta dokumentu Nr. C(2011) 3415)

26.5.2011   
            
            
               LT
            
            
               Europos Sąjungos oficialusis leidinys
            
            
               L 138/59
            
         KOMISIJOS ĮGYVENDINIMO SPRENDIMAS
   2011 m. gegužės 24 d.
   kuriuo nustatoma speciali pelaginių rūšių žuvų žvejybos šiaurės rytų Atlanto vandenyno vakarų vandenyse kontrolės ir tikrinimo programa
   (pranešta dokumentu Nr. C(2011) 3415)
   (Tekstas autentiškas tik danų, olandų, anglų, estų, prancūzų, vokiečių, latvių, lietuvių, lenkų, portugalų ir ispanų kalbomis)
   (2011/310/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 95 straipsnį,
   kadangi:
   
               (1)
            
            
               Atlantinių silkių, atlantinių skumbrių, paprastųjų stauridžių, ančiuvių ir šiaurinių žydrųjų merlangų išteklių žvejybai (toliau – pelaginių rūšių žuvų žvejyba) TJTT (Tarptautinės jūrų tyrinėjimo tarybos, angl. ICES) V–IX zonų ES vandenyse (toliau – vakarų vandenys) taikomos išsaugojimo ir kontrolės priemonės, numatytos, inter alia,:
               
                           —
                        
                        
                           2010 m. gruodžio 15 d. Europos Parlamento ir Tarybos reglamente (ES) Nr. 1236/2010, kuriuo nustatoma kontrolės ir vykdymo užtikrinimo sistema, taikytina Konvencijos dėl būsimo daugiašalio bendradarbiavimo šiaurės rytų Atlanto žvejybos rajonuose (2),
                        
                     
                           —
                        
                        
                           2008 m. gruodžio 18 d. Tarybos reglamente (EB) Nr. 1300/2008, nustatančiame atlantinių silkių išteklių, esančių į vakarus nuo Škotijos, ir šių išteklių žvejybos būdų daugiametį planą (3),
                        
                     
                           —
                        
                        
                           2011 m. sausio 18 d. Tarybos reglamente (ES) Nr. 57/2011, kuriuo 2011 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse žvejojantiems laivams ir kai kuriuose ES nepriklausančiuose vandenyse žvejojantiems ES laivams (4).
                        
                     
         
               (2)
            
            
               Iškraunant didesnius nei 10 t atlantinių silkių, atlantinių skumbrių ir paprastųjų stauridžių, sužvejotų TJTT I–X, XII ir XIV zonose ir ŽRVAK (Žvejybos rytų vidurio Atlante komiteto, angl. CECAF) rajono ES vandenyse, kiekius taikomos Komisijos reglamentu (EB) Nr. 1542/2007 (5) nustatytos procedūros.
            
         
               (3)
            
            
               Paprastai pelaginių rūšių žuvų žvejybos veiklai vakarų vandenyse, įskaitant pelaginių rūšių žuvų iškrovimą ir perkrovimą, taikomos Reglamentu (EB) Nr. 1224/2009 nustatytos kontrolės priemonės.
            
         
               (4)
            
            
               Siekiant užtikrinti, kad tos išsaugojimo ir kontrolės priemonės Sąjungos lygiu būtų vienodai ir veiksmingai taikomos, būtina nustatyti specialią kontrolės ir tikrinimo programą, kurią vykdytų Airija, Danija, Estija, Ispanija, Jungtinė Karalystė, Latvija, Lenkija, Lietuva, Nyderlandai, Portugalija, Prancūzija ir Vokietija.
            
         
               (5)
            
            
               Ši specialioji kontrolės ir tikrinimo programa turėtų būti sudaryta laikotarpiui nuo šio sprendimo įsigaliojimo datos iki 2012 m. gruodžio 31 d.
            
         
               (6)
            
            
               Į specialiąją kontrolės ir tikrinimo programą turėtų būti įtrauktos bendrosios kontrolės ir tikrinimo veiklos, vykdytinos atitinkamų valstybių narių kompetentingų institucijų, taisyklės. Tomis taisyklėmis turėtų būti nustatyti kontrolės ir tikrinimo veiklos intensyvumo standartai, taip pat kontrolės ir tikrinimo prioritetai ir tvarka. Atitinkamos valstybės narės priima minėtas bendrąsias taisykles atitinkančias būtinas priemones.
            
         
               (7)
            
            
               Jeigu didelė sužvejotų pelaginių rūšių žuvų dalis eksportuojama į trečiąsias valstybes, kontrolės ir tikrinimo veiklą reikėtų išplėsti į visus etapus, įskaitant prekybą.
            
         
               (8)
            
            
               Kai įmanoma, valstybės narės bendrą tikrinimo ir priežiūros veiklą turėtų vykdyti pagal jungtinės veiklos planą, kurį sudaro Bendrijos žuvininkystės kontrolės agentūra (BŽKA, angl. CFCA) pagal Tarybos reglamento (EB) Nr. 768/2005 (6) 9 straipsnį.
            
         
               (9)
            
            
               Specialiosios kontrolės ir tikrinimo programos taikymo rezultatus turėtų reguliariai vertinti atitinkamos valstybės narės, jei įmanoma per BŽKA.
            
         
               (10)
            
            
               Šiame sprendime numatytos priemonės nustatytos kartu su atitinkamomis valstybėmis narėmis.
            
         
               (11)
            
            
               Šiame sprendime nustatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Dalykas
   Šiuo sprendimu nustatoma specialioji kontrolės ir tikrinimo programa, kad būtų užtikrintas vienodas ir veiksmingas išsaugojimo ir kontrolės priemonių, taikytinų pelaginių rūšių žuvims vakarų vandenyse, įgyvendinimas.
   2 straipsnis
   Taikymo sritis
   1.   Specialioji kontrolės ir tikrinimo programa taikoma:
   
               a)
            
            
               visai pelaginių rūšių žuvų žvejybos veiklai, įskaitant iškrovimą ir perkrovimą, kurią vykdo žvejybos laivai vakarų vandenyse;
            
         
               b)
            
            
               visai veiklai, vykdomai po vakarų vandenyse sužvejotų pelaginių rūšių žuvų iškrovimo, įskaitant jų svėrimą, pardavimą, šaldymą, apdorojimą, laikymą, perdavimą, transportavimą, importą ir eksportą.
            
         2.   Specialioji kontrolės ir tikrinimo programa taikoma nuo jos įsigaliojimo datos iki 2012 m. gruodžio 31 d.
   3.   Specialiąją kontrolės ir tikrinimo programą įgyvendina Airija, Danija, Estija, Ispanija, Jungtinė Karalystė, Latvija, Lenkija, Lietuva, Nyderlandai, Portugalija, Prancūzija ir Vokietija.
   3 straipsnis
   Sąvokų apibrėžtys
   Šiame sprendime vartojamų terminų apibrėžtys:
   a)   pelaginių rūšių žuvys– atlantinės silkės, atlantinės skumbrės, paprastosios stauridės, ančiuviai ir paprastieji žydrieji merlangai;
   b)   pelaginių rūšių žuvų žvejyba– atlantinių silkių, atlantinių skumbrių, paprastųjų stauridžių, ančiuvių ir paprastųjų žydrųjų merlangų žvejyba;
   c)   vakarų vandenys– TJTT V–IX zonų ES vandenys;
   d)   importas– 2008 m. rugsėjo 29 d. Tarybos reglamento (EB) Nr. 1005/2008, nustatančio Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiančio Reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinančio Reglamentus (EB) Nr. 1093/94 ir (EB) Nr. 1447/1999 (7), 2 straipsnio 11 dalyje nurodytas importas;
   e)   eksportas– Reglamento (EB) Nr. 1005/2008 2 straipsnio 13 dalyje nurodytas eksportas.
   4 straipsnis
   Bendrosios taisyklės ir nacionalinės priemonės
   1.   Specialiosios kontrolės ir tikrinimo programos bendrosios taisyklės, visų pirma tikslai, prioritetai ir procedūros, taip pat tikrinimo standartai, nustatyti I priede.
   2.   Specialiosios kontrolės ir tikrinimo programos įgyvendinimo priemonėmis, priimtomis pagal Reglamento (EB) Nr. 1224/2009 95 straipsnio 4 dalį, užtikrinami II priede išvardyti aspektai.
   5 straipsnis
   Valstybių narių bendradarbiavimas tarpusavyje ir su trečiosiomis valstybėmis
   1.   2 straipsnio 3 dalyje nurodytos valstybės narės bendradarbiauja įgyvendindamos specialiąją kontrolės ir tikrinimo programą.
   2.   Įgyvendinant specialiąją kontrolės ir tikrinimo programą visos kitos valstybės narės bendradarbiauja su 2 straipsnio 3 dalyje nurodytomis valstybėmis narėmis ir trečiųjų valstybių kompetentingomis institucijomis.
   3.   Kai valstybės narės bendradarbiauja pagal Reglamento (EB) Nr. 768/2005 III skyriaus nuostatas, specialioji kontrolės ir tikrinimo programa arba jos dalis gali būti įgyvendinta kaip jungtinės veiklos plano, priimto Bendrijos žuvininkystės kontrolės agentūros (BŽKA), dalis.
   6 straipsnis
   Bendra tikrinimo ir priežiūros veikla
   1.   2 straipsnio 3 dalyje nurodytos valstybės narės vykdo bendrą tikrinimo ir priežiūros veiklą, jei tinka – pagal Reglamento (EB) Nr. 768/2005 III skyriaus nuostatas.
   2.   Vykdydamos bendrą tikrinimo ir priežiūros veiklą, atitinkamos valstybės narės:
   
               a)
            
            
               užtikrina, kad kitų atitinkamų valstybių narių inspektoriai būtų pakviesti dalyvauti bendroje tikrinimo ir priežiūros veikloje;
            
         
               b)
            
            
               nustato bendras veiklos procedūras, taikytinas priežiūrą vykdantiems savo laivams.
            
         3.   Bendroje tikrinimo ir priežiūros veikloje gali dalyvauti Komisijos pareigūnai ir Bendrijos inspektoriai.
   7 straipsnis
   Informavimas
   1.   2 straipsnio 3 dalyje nurodytos valstybės narės iki kiekvieno ketvirčio dešimtos dienos Komisijai ir BŽKA elektroninėmis priemonėmis pateikia praėjusio ketvirčio informaciją apie:
   
               a)
            
            
               atliktą tikrinimo ir kontrolės veiklą;
            
         
               b)
            
            
               visus nustatytus pažeidimus, nurodydamos tokius kiekvieno pažeidimo duomenis:
               
                           i)
                        
                        
                           žvejybos laivą (pavadinimą, vėliavą ir išorinį atpažinties kodą) arba atitinkamų pelaginių rūšių žuvų apdorojimu ir (arba) prekyba užsiimančią įmonę;
                        
                     
                           ii)
                        
                        
                           patikrinimo datą, laiką ir vietą;
                        
                     
                           iii)
                        
                        
                           pažeidimo pobūdį;
                        
                     
         
               c)
            
            
               dabartinę tolesnių veiksmų, kurių imamasi nustačius pažeidimą, padėtį.
            
         2.   Pažeidimas įtraukiamas į kiekvieną paskesnę ataskaitą tol, kol procesas užbaigiamas pagal atitinkamos valstybės narės įstatymus. Kiekvienoje paskesnėje ataskaitoje:
   
               a)
            
            
               nurodoma dabartinė pažeidimo nagrinėjimo padėtis (pvz., pažeidimas dar neišnagrinėtas, sprendimas skundžiamas, tebeatliekamas tyrimas); ir
            
         
               b)
            
            
               tiksliai aprašomos visos taikomos nuobaudos (pvz., baudų dydis, konfiskuotų žuvų ir (arba) žvejybos įrankių vertė, pateiktas rašytinis įspėjimas).
            
         3.   Jei nustačius pažeidimą nesiimama veiksmų, ataskaitose pateikiamas paaiškinimas.
   8 straipsnis
   Vertinimas
   2 straipsnio 3 dalyje nurodytos valstybės narės iki 2013 m. kovo 31 d. Komisijai ir BŽKA nusiunčia kontrolės ir tikrinimo veiklos, vykdytos pagal šią specialiąją kontrolės ir tikrinimo programą, vertinimo ataskaitą.
   9 straipsnis
   Adresatai
   Šis sprendimas skirtas Airijai, Danijos Karalystei, Estijos Respublikai, Ispanijos Karalystei, Jungtinės Didžiosios Britanijos ir Šiaurės Airijos Karalystei, Latvijos Respublikai, Lenkijos Respublikai, Lietuvos Respublikai, Nyderlandų Karalystei, Portugalijos Respublikai, Prancūzijos Respublikai ir Vokietijos Federacinei Respublikai.
   
      Priimta Briuselyje 2011 m. gegužės 24 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 343, 2009 12 22, p. 1.
   
      (2)  OL L 348, 2010 12 31, p. 17.
   
      (3)  OL L 344, 2008 12 20, p. 6.
   
      (4)  OL L 24, 2011 1 27, p. 1.
   
      (5)  OL L 337, 2007 12 21, p. 56.
   
      (6)  OL L 128, 2005 5 21, p. 1.
   
      (7)  OL L 286, 2008 10 29, p. 1.
   
      I PRIEDAS
      
         SPECIALIOSIOS KONTROLĖS IR TIKRINIMO PROGRAMOS BENDROSIOS TAISYKLĖS
      
      1.   TIKSLAS
      Bendras specialiosios kontrolės ir tikrinimo programos tikslas – patikrinti, ar laikomasi galiojančių teisės aktų, susijusių su:
      
                  a)
               
               
                  sužvejotų žuvų kiekio apribojimais ir visomis susijusiomis specialiomis sąlygomis, įskaitant stebėjimą, kaip naudojamos kvotos;
               
            
                  b)
               
               
                  dokumentais, kurių reikalaujama pagal pelaginių rūšių žuvų žvejybai taikomus teisės aktus – visų pirma tikrinamas užregistruotos ir pateiktos informacijos patikimumas;
               
            
                  c)
               
               
                  iškrovimo ir svėrimo procedūromis;
               
            
                  d)
               
               
                  perkrovimu;
               
            
                  e)
               
               
                  draudimu vykdyti geriausių žuvų atranką, numatytu 2009 m. lapkričio 27 d. Tarybos reglamento (EB) Nr. 1288/2009 dėl pereinamojo laikotarpio techninių priemonių nustatymo 2010 m. sausio 1 d. – 2011 m. birželio 30 d. laikotarpiui (1) 1 straipsnio 2 dalies b punkte, ir tais atvejais, kai neiškraunamos per žvejybos operaciją sužvejotos pelaginių rūšių žuvys, kaip nurodyta Reglamento (EB) Nr. 1224/2009 90 straipsnio 1 dalies c punkte.
               
            2.   STRATEGIJA
      Valstybės narės atlieka žvejybos ir susijusios veiklos, kurią vykdo žvejybos laivai ir kiti ūkinės veiklos vykdytojai, kontrolę ir tikrinimą visais tos veiklos etapais, remdamosi Reglamento (EB) Nr. 1224/2009 4 straipsnio 18 dalyje nurodytu rizikos valdymu.
      Patikrinimai, atliekami po žuvų iškrovimo arba perkrovimo, visų pirma yra taikomi kaip papildoma kryžminės patikros priemonė siekiant įvertinti užregistruotos ir pateiktos informacijos apie sužvejotus ir iškrautus kiekius patikimumą.
      3.   PRIORITETAI
      Pagal metinį žvejybos planą skirtingų kategorijų žvejybos įrankiai suskirstomi prioritetine tvarka. Todėl kiekviena valstybė narė nustato konkrečius prioritetus, grindžiamus rizikos valdymu.
      4.   STEBĖJIMO UŽDUOTYS
      Visi leidimus turinčių žvejybos laivų, kuriuose įmontuota laivų stebėjimo sistema (LSS, angl. VMS), žvejybos reisai stebimi realiuoju laiku ir lyginami su iškrovimo, perkrovimo, perdavimo dokumentais, perėmimo deklaracijomis ir tikrinimo bei priežiūros ataskaitomis.
      Stebimos visos iškrovimo, pardavimo, importo ir eksporto operacijos.
      5.   ORIENTACINIAI TIKRINIMO STANDARTAI
      Jei reikia, valstybės narės nustato papildomus orientacinius tikrinimo standartus ir patikrinimų tvarkaraštį, grindžiamus Reglamento (EB) Nr. 1224/2009 4 straipsnio 18 dalyje nurodytu rizikos valdymu – 2011 m. metams ne vėliau kaip per vieną mėnesį nuo šio sprendimo įsigaliojimo datos, o 2012 metams iki 2012 m. sausio 1 d.
      
                  Tikrinimo vieta
               
               
                  Standartas
               
            
                  Tikrinimas jūroje
               
               
                  Standartas turi būti nustatytas atlikus išsamią žvejybos veiklos kiekviename rajone analizę. Tikrinimo jūroje standartas – tai patruliavimo vakarų vandenyse dienų skaičius, galbūt atskirai nustatant patruliavimo dienų konkrečiuose rajonuose skaičiaus standartą.
                  Remiantis rizikos valdymu, numatomi specifiniai patikrinimai, per kuriuos tikrinama:
                  
                              —
                           
                           
                              kaip laikomasi draudimo atrinkti tik geriausias žuvis,
                           
                        
                              —
                           
                           
                              ar neišimami iš tinklo ir neišmetami į jūrą nepageidaujami egzemplioriai;
                           
                        
                              —
                           
                           
                              kaip laikomasi trečiųjų valstybių laivams, ketinantiems žvejoti paprastuosius žydruosius merlangus arba atlantines skumbres ES vandenyse, taikomų nuostatų, nustatytų 2010 m. kovo 10 d. Komisijos reglamentu (ES) Nr. 201/2010, kuriuo nustatomos išsamios Tarybos reglamento (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse įgyvendinimo taisyklės (2), IV priede.
                           
                        
            
                  Iškrovimas
               
               
                  Išsamiai patikrinama ne mažiau kaip 10 % didesnių nei 10 t atlantinių silkių, atlantinių skumbrių ir paprastųjų stauridžių kiekių iškrovimo operacijų paskirtuosiuose uostuose.
                  Išsamiai patikrinama mažiausiai 15 % paskirtuosiuose uostuose iškraunamų atlantinių silkių, atlantinių skumbrių ir paprastųjų stauridžių kiekių.
                  Tikrintinos iškrovimo operacijos parenkamos remiantis rizikos valdymu.
                  Remiantis rizikos valdymu, numatomi specifiniai patikrinimai, per kuriuos tikrinama:
                  
                              —
                           
                           
                              ne paskirtieji uostai ir iškrovimo vietos,
                           
                        
                              —
                           
                           
                              mažesnių nei 10 t atlantinių silkių, atlantinių skumbrių ir paprastųjų stauridžių kiekių iškrovimas,
                           
                        
                              —
                           
                           
                              kitų pavadinimų skumbrių, pvz., Scomber japonicus (MAS), galimas iškrovimas.
                           
                        Ančiuvių ir paprastųjų žydrųjų merlangų iškrovimo tikrinimo standartai turi būti nustatyti remiantis išsamia iškrovimo veiklos kiekviename rajone analize.
               
            
                  Perkrovimas
               
               
                  Remiantis rizikos valdymu, tikrinama ne mažiau kaip 5 % visų perkrovimo operacijų.
               
            
                  Pirminis pardavimas
               
               
                  Išsamiai patikrinama ne mažiau kaip 10 % atlantinių silkių, atlantinių skumbrių ir paprastųjų stauridžių pirminio pardavimo paskirtuosiuose uostuose; tikrinimo standartas turėtų būti grindžiamas rizikos analize.
                  Išsamiai patikrinama ne mažiau kaip 15 % atlantinių silkių, atlantinių skumbrių ir paprastųjų stauridžių kiekio, parduoto paskirtuosiuose uostuose; tikrinimo standartas turėtų būti grindžiamas rizikos analize.
               
            
                  Importas ir eksportas
               
               
                  Remiantis rizikos valdymu, tais atvejais, kai valstybėms narėms pateikiama informacija apie importo ir eksporto srautus, patikrinama ne mažiau kaip 5 % importuojamo ir eksportuojamo kiekio.
               
            
                  Priežiūra iš oro
               
               
                  Standartai turi būti nustatyti atlikus išsamią žvejybos veiklos kiekviename rajone analizę ir atsižvelgiant į valstybės narės turimus išteklius.
               
            6.   PROCEDŪROS
      6.1.   Bendrosios tikrinimo užduotys
      
      Inspektoriai patikrina ir savo ataskaitoje pateikia tokią informaciją:
      
                  a)
               
               
                  už tikrinamą veiklą atsakingų asmenų tapatybės duomenis;
               
            
                  b)
               
               
                  žvejybos licencijų ir leidimų duomenis;
               
            
                  c)
               
               
                  visus susijusius dokumentus;
               
            
                  d)
               
               
                  išsamaus patikrinimo, ar sužvejotų žuvų rūšys ir kiekiai atitinka galiojančius ES teisės aktus, išvadas.
               
            Visi svarbūs patikrinimų jūroje, uostuose ar kituose susijusiuose ūkio veiklos vykdytojuose rezultatai pateikiami patikrinimų ataskaitose.
      Šie rezultatai kruopščiai lyginami su informacija, kurią inspektoriams pateikia kitos kompetentingos institucijos, įskaitant laivų stebėjimo sistemos (LSS) informaciją, elektroninio duomenų registravimo ir perdavimo sistemos (EDRPS, angl. ERS) informaciją ir laivų, kuriems leidžiama žvejybos veikla, sąrašus.
      6.2.   Priežiūros iš oro užduotys
      
      Inspektoriai pateikia priežiūros iš oro duomenis kryžminio patikrinimo tikslais ir visų pirma tikrina pastebėtus žvejybos laivus pagal LSS ir EDRPS duomenis ir laivų, turinčių žvejybos veiklos leidimus, sąrašus.
      6.3.   Tikrinimo jūroje užduotys
      
      Jei žvejybos laive arba žuvų perdirbimo ar transportiniame laive yra vienos arba kelių pelaginių rūšių žuvų, inspektoriai visada patikrina laive laikomų žuvų rūšis ir kiekį ir palygina juos su atitinkamuose laive esančiuose dokumentuose įrašytu žuvų kiekiu.
      Inspektoriai sistemingai tikrina:
      
                  —
               
               
                  ar žvejybos laivai turi atitinkamų pelaginių rūšių žuvų žvejybos veiklos leidimą,
               
            
                  —
               
               
                  ar žvejybos laivuose yra veikianti laivų stebėjimo sistema (LSS),
               
            
                  —
               
               
                  ar atitinkama informacija tinkamai įrašyta į laivo žurnalą,
               
            
                  —
               
               
                  ar laive turimas žvejybos įrankis atitinka jam taikomus reikalavimus,
               
            
                  —
               
               
                  laivo brėžinius ir, visų pirma, ar žuvys gali būti paleistos iš laivo žemiau vandens linijos,
               
            
                  —
               
               
                  ar laive yra įranga, kuria automatiškai nustatomas žuvų dydis,
               
            
                  —
               
               
                  laive esančių pelaginių rūšių žuvų fizinį kiekį ir jų pateikimą.
               
            6.4.   Iškrovimo tikrinimo užduotys
      
      Inspektoriai sistemingai tikrina:
      
                  —
               
               
                  ar žvejybos laivai turi atitinkamų pelaginių rūšių žuvų žvejybos veiklos leidimą,
               
            
                  —
               
               
                  ar išsiųstas išankstinis pranešimas apie atvykimą iškrauti ir ar jame nurodyta informacija apie laive esantį sužvejotų žuvų kiekį yra teisinga,
               
            
                  —
               
               
                  ar kompetentingos institucijos išdavė pelaginių rūšių žuvų iškrovimo leidimą (tais atvejais, kai tokio leidimo reikia),
               
            
                  —
               
               
                  ar žvejybos laivuose yra veikianti LSS ir EDRPS,
               
            
                  —
               
               
                  ar į laivo žurnalą tinkamai įrašyta atitinkama informacija ir ar laivo žurnalo lapai laiku persiunčiami,
               
            
                  —
               
               
                  ar žvejybos laivuose, užsiimančiuose pelaginių rūšių žuvų transportavimu ir apdorojimu, yra reikalingi dokumentai ir ar jie tinkamai užpildyti,
               
            
                  —
               
               
                  laive esančių pelaginių rūšių žuvų rūšis ir jų fizinį kiekį,
               
            
                  —
               
               
                  ar, kai reikia, tinkamai vykdomi svėrimo reikalavimai,
               
            
                  —
               
               
                  ar laive esantis žvejybos įrankis yra tas pats, kaip nurodytasis žvejybos leidime ir ar jis atitinka galiojančius techninius reikalavimus.
               
            6.5.   Perkrovimo tikrinimo užduotys
      
      Inspektoriai sistemingai tikrina:
      
                  —
               
               
                  ar žvejybos laivai turi atitinkamų pelaginių rūšių žuvų žvejybos veiklos leidimą,
               
            
                  —
               
               
                  perkraunant uoste – ar išsiųstas išankstinis pranešimas apie atvykimą į uostą ir ar jame nurodyta informacija apie perkrovimą teisinga,
               
            
                  —
               
               
                  ar perkrauti ketinančiam laivui buvo suteiktas išankstinis leidimas,
               
            
                  —
               
               
                  ar patikrinama, ar išankstiniame pranešime nurodytos rūšys ir kiekiai atitinka iškraunamas rūšis ir kiekius,
               
            
                  —
               
               
                  ar laive yra atitinkami dokumentai, įskaitant perkrovimo deklaraciją, ir ar jie tinkamai užpildyti.
               
            6.6.   Transportavimo, prekybos ir perdavimo tikrinimo užduotys
      
      Inspektoriai sistemingai tikrina sužvejotų žuvų rūšis ir kiekius, taip pat žuvis sužvejojusį laivą, ir gautą informaciją lygina su nurodytąja iškrovimo deklaracijose ir laivo žurnaluose; be to jie tikrina:
      
                  —
               
               
                  transportavimo atvejais – pirmiausia, ar yra reikiami dokumentai ir ar jie tinkamai užpildyti,
               
            
                  —
               
               
                  prekybos atvejais – ar yra reikiami dokumentai ir ar jie tinkamai užpildyti,
               
            
                  —
               
               
                  perdavimo atvejais – ar yra reikiami dokumentai ir ar jie tinkamai užpildyti.
               
            
         (1)  OL L 347, 2009 12 24, p. 6.
      
         (2)  OL L 61, 2010 3 11, p. 10.
   
   
      II PRIEDAS
      
         PRIVALOMAS 4 STRAIPSNIO 2 DALYJE NURODYTŲ PRIEMONIŲ, KURIAS PRIĖMĖ VALSTYBĖS NARĖS, TURINYS
      
      Nacionalinėse priemonėse, inter alia, pateikiama toliau nurodyta informacija.
      1.   KONTROLĖS PRIEMONĖS
      
                  —
               
               
                  Žmogiškieji ištekliai
                  Krante ir jūroje dirbančių inspektorių skaičius, jų darbo laikotarpiai ir zonos.
               
            
                  —
               
               
                  Techninės priemonės
                  Patruliuojančių laivų ir orlaivių skaičius, jų patruliavimo laikotarpiai ir zonos.
               
            
                  —
               
               
                  Finansiniai ištekliai
                  Biudžeto asignavimai, skirti žmogiškiesiems ištekliams, patruliavimo laivams ir orlaiviams panaudoti.
               
            2.   UOSTŲ PASKYRIMAS
      Paskirtųjų uostų sąrašas, kuris turi būti sudarytas pagal Reglamentą (EB) Nr. 1542/2007.
      3.   SVĖRIMO PROCEDŪROS
      Svėrimo įranga, atitinkanti nustatytas taisykles, pirmiausia Reglamente (EB) Nr. 1542/2007 dėl svėrimo procedūrų ir įrangos.
      4.   ŽVEJYBOS PLANAI
      Išsami informacija apie bet kokią įdiegtą kvotų skyrimo sistemą ir kvotų naudojimo stebėjimo bei kontrolės sistemą.
      5.   STEBĖJIMAS
      Išsami informacija apie pelaginių rūšių žuvų žvejybos veiklos, iškrovimo, perkrovimo, prekybos ir importo bei eksporto operacijų stebėjimo sistemą.
      6.   TIKRINIMO PROTOKOLAI
      Išsamūs visos tikrinimo veiklos protokolai.
      7.   GAIRĖS
      Inspektoriams, gamintojų organizacijoms ir žvejams skirtos aiškinamosios gairės.
      8.   INFORMACIJOS PERDAVIMO PROTOKOLAI
      Informacijos perdavimo kompetentingoms institucijoms, kurias kitos valstybės narės paskyrė atsakingomis už specialiąją kontrolės ir inspektavimo programą, protokolai.